Jupiler Pro Liga
Jupiler Pro Liga je profesionalna belgijska nogometna liga, te predstavlja najviši rang u belgijskom nogometu. Takmičenje je osnovano 1895. godine od strane nogometnog saveza Belgije. Prvi pobjednik je bio Liégeois. Od 74 kluba koja su učestvovala u ligi, 15 je osvajalo titulu. Najuspješniji klub je RSC Anderlecht sa 34 osvojene titule. Iza njega slijede Club Brugge (15), Union Saint-Gilloise (11) i Standard Liège (10).